Τάκης Σούκας

Πρώτα χρόνια

Θήτευσε για πολλά χρόνια στα παραδοσιακά Συγκροτήματα (από 13 ετών) και έχει συνεργαστεί με όλους σχεδόν τους κορυφαίους ερμηνευτές των μουσικών ειδών που υπηρετεί.
Παράλληλα με το Γυμνάσιο της Άρτας σπουδάζει και συμμετέχει στην Μπάντα της Φιλαρμονικής του Μουσικοφιλολογικού Συλλόγου "Ο ΣΚΟΥΦΑΣ" μαθαίνοντας πεντάγραμμο και πνευστά. Τα μουσικά όργανα που "παίζει" σαντούρι, ακορντεόν, (είναι ακκορντεονίστας και σαντουρίστας)  κιθάρα, πιάνο, μπουζούκι, λαούτο, τα μαθαίνει μόνος του με τη φροντίδα του  μουσικού και τραγουδιστή πατέρα του Φώτη Σούκα. Τα βράδια του χειμώνα εργάζεται ως μουσικός στα κέντρα διασκέδασης της Άρτας και τα καλοκαίρια ακολουθεί την κομπανία των Σουκαίων. Μετά το γυμνάσιο ακολούθησε τον πατέρα του κοντά σε μεγάλα ονόματα, όπως ο Γιώργος Παπασιδέρης, Βασίλης Σαλέας, Γιάννης Βασιλόπουλος κ.α
Σε ηλικία 19 ετών έρχεται στην Αθήνα προσκεκλημένος από την Εταιρία δίσκων Κολούμπια (τον βοήθησε ο Θόδωρος Δερβινιώτης) και υπογράφει δεκαετές συμβόλαιο ως σολίστ στο ακορντεόν και το σαντούρι συμμετέχοντας σε χιλιάδες ηχογραφήσεις δίσκων μεγάλων συνθετών και τραγουδιστών. Πρωτοεμφανίστηκε στη δισκογραφία το 1959 με δημοτικά τραγούδια (που ερμήνευσε ο Γιώργος Παπασιδέρης. Εγκαταστάθηκε στην Αθήνα το 1960 και έπαιξε σε διάφορα Κέντρα όπου αμέσως δουλεύει-συνεργάζεται με μεγάλα ονόματα Γιώργος Λαύκας, Γεράσιμος Κλουβάτος, Απόστολος Καλδάρας, και Βασίλης Τσιτσάνης. Η COLUMBIA σύντομα υπογράφεσυμβόλαιο μαζί του. Με συνεργάτες την σύζυγό του Θεανώ και τον Ηρακλής Παπασιδέρης (στιχουργός ο άνθρωπος που τον βοήθησε) γράφουν σημαντικά τραγούδια. Παράλληλα εργάζεται σε μεγάλα Νυχτερινά Κέντρα της Αθήνας, σε μπουάτ και σε συναυλίες στην Ελλάδα και στο εξωτερικό, με τους ίδιους μεγάλους συνθέτες και τραγουδιστές. Η συνθετική του καριέρα αρχίζει το 1968 "γράφοντας" τα πρώτα του τραγούδια.

Συνεργασίες με στιχουργούς

Λάκης Παπαδόπουλος, Άγγελος Αξιώτης, Νίκος Λουκάς, Βασίλης Παπαδόπουλος, Ιφιγένεια Γιαννοπούλου, Κώστας Μπαλαχούτης, Ηρακλής Παπασιδέρης, Νίκος Μπακογιάννης, Τασούλα Θωμαΐδου, Πυθαγόρας, Βάντα Κουτσοκώστα, Σμαρούλα Μαραγκουδάκη, Μάνος Ελευθερίου, Μαρία Μπινάτση, Λευτέρης Χαψιάδης, Σώτια Τσώτου, Κώστας Κοφινιώτης, Νίκος Μωραΐτης, Γιάννης Πάριος,Λίτσα Άρχοντα .

Συνεργασίες με τραγουδιστές

Καίτη Γκρέι, Λίτσα Διαμάντη, Πίτσα Παπαδοπούλου, Κώστας Κόλλιας, Δημήτρης Κοντολάζος, Γιώργος Μαργαρίτης, Λεωνίδας Βελής, Μαρινέλλα, Χαρούλα Λαμπράκη, Πάνος Γαβαλάς, Γιώτα Λύδια, Βασίλης Παπακωνσταντίνου, Μανώλης Αγγελόπουλος, Στράτος Διονυσίου, Γιώργος Νταλάρας, Ελένη Βιτάλη, Χάρις Αλεξίου, Δημήτρης Μητροπάνος, Ρίτα Σακελλαρίου, Δούκισσα (τραγουδίστρια), Γιώργος Μαργαρίτης, Λιζέττα Νικολάου, Πασχάλης Τερζής, Νότης Σφακιανάκης, Κατερίνα Στανίση, Χριστίνα Μαραγκόζη. Πιο σημαντική η συνεργασία του με τον Στέλιο Καζαντζίδη η οποία διήρκεσε δέκα χρόνια και είχε ως αποτέλεσμα τέσσερις δίσκους.

Μεγάλοι σταθμοί

Υπήρξαν δύο μεγάλοι σταθμοί στην καλλιτεχνική πορεία του Τάκης Σούκας. Στις 25 και 26 Ιουλίου 1986 οργανώθηκαν με μεγάλη επιτυχία δύο συναυλίες στο θέατρο του Λυκαβηττού για την προσφορά του. 
Ο δεύτερος μεγάλος σταθμός ήταν η συνεργασία με τον Στέλιο Καζαντζίδη. Ο Στέλιος είχε σπάσει τα δεσμά του από την εταιρεία MINOS και ο Σούκας ήταν έτοιμος για την μεγάλη συνεργασία. Ο δίσκος ΕΛΕΥΘΕΡΟΣ με την συνεργασία του Θανάσης Πολυκανδριώτης είχε πολύ καλά τραγούδια. Η συνέχεια δόθηκε με τον δίσκο ΚΑΙ ΠΟΥ ΘΕΟΣ με τον Στέλιο Καζαντζίδη να δηλώνει: Η αναγέννηση μου στο τραγούδι οφείλεται στον Τάκη Σούκα που τον θεωρώ ότι καλύτερο υπάρχει σήμερα στο Ελληνικό τραγούδι. Ο Σούκας με ξαναανακάλυψε και εγώ θα τον δικαιώσω με την φωνή μου.